smcproject/ml-wiki-sentences huggingface dataset:
റെയിൽ‌വേ സർവീസുകൾ‌ താൽ‌ക്കാലികമായി നിർത്തിവച്ചു, ചില വിമാനക്കമ്പനികൾ‌ ആ പ്രദേശങ്ങളിൽ‌ പുന ക്രമീകരണം അല്ലെങ്കിൽ‌ റദ്ദാക്കൽ‌ ഫീസ് ഇളവുകൾ‌ നൽ‌കാൻ‌ തുടങ്ങി.
ആസാമിലെ ഗുവാഹത്തിയിൽ പൊലീസുമായുള്ള ഏറ്റുമുട്ടലിൽ രണ്ട് പേർ മരിച്ചതായി അധികൃതർ അറിയിച്ചു.
പ്രതികരണങ്ങൾ ഇന്ത്യയിൽ Locals and Jamia Millia Islamia students protest against CAA/NRC in New Delhi on 15 December 2019
ഡൽഹിയിൽ പൗരത്വ ഭേദഗതി നിയമത്തിനെതിരെ പ്രതിഷേധിച്ച ജാമിയ മിലിയ സർവകലാശാലയിലുണ്ടായ അക്രമാസക്തമായ പ്രക്ഷോഭത്തെ തുടർന്ന്  വിദ്യാർഥികൾക്ക് നേരേയുണ്ടായ പോലീസ് നടപടിയിൽ പ്രതിഷേധിച്ച്  രാജ്യത്തിന്റെ  വിവിധഭാഗങ്ങളിൽ  പ്രക്ഷോഭങ്ങൾ അരങ്ങേറി.
അലിഗഢ് മുസ്ലീം സർവകലാശാല, ബനാറസ് ഹിന്ദു സർവകലാശാല, ഹൈദരാബാദ് മൗലാന ആസാദ് ഉർദു സർവകലാശാല, ജെ.എൻ.യു, ജാദവ്പുർ സർവകലാശാല, ബോംബെ ഐഐടി തുടങ്ങിയ  കേന്ദ്രസർവകലാശാലകളിലും മലപ്പുറം ഗവണ്മെന്റ് കോളേജിലും , കാണു പ്രിയയുടെ നേതൃത്വത്തിൽ പഞ്ചാബ് യൂണിവേഴ്സിറ്റി കോളേജിലും പ്രതിഷേധ പ്രകടനങ്ങൾ നടന്നു.
പൗരത്വ ഭേദഗതിക്കെതിരെ തലസ്ഥാനത്ത് നടന്ന പ്രതിഷേധം പൗരത്വ ഭേദഗതി ബില്ലിനെതിരായ പ്രതിഷേധത്തിന്റെ ഭാഗമായി മുതിർന്ന ഉറുദു പത്രപ്രവർത്തകയും എഴുത്തുകാരിയുമായ ഷിറിൻ ദാൽവി തന്റെ സംസ്ഥാന സാഹിത്യ അക്കാദമി അവാർഡ് തിരികെ നൽകാൻ തീരുമാനിച്ചു.
സർക്കാരിനെ പിരിച്ചുവിട്ടാലും പൗരത്വ നിയമം ബംഗാളിൽ നടപ്പാക്കില്ലെന്ന് മുഖ്യമന്ത്രി മമത ബാനർജി പറഞ്ഞു.
സർക്കാർ നിലപാടുകൾ
ഇന്ത്യൻ പാർലമെന്റിൽ നടന്ന ഒരു ചർച്ചയ്ക്കിടെ, പാകിസ്താനിലെയും ബംഗ്ലാദേശിലെയും മതന്യൂനപക്ഷ ജനസംഖ്യയിൽ 20% കുറവുണ്ടായാൽ അത്തരമൊരു ബിൽ ആവശ്യമാണെന്ന് അമിത് ഷാ വാദിച്ചു, ഇന്ത്യൻ മുസ്‌ലിം സമുദായത്തെ ബാധിക്കില്ലെന്നും കൂട്ടിച്ചേർത്തു.
ലക്ഷക്കണക്കിന് ആളുകൾക്ക് ബില്ലിൽ നിന്ന് പ്രയോജനം ലഭിക്കുമെന്നും അമിത് ഷാ വാദിച്ചു.
ഐബി സ്ഥിതിവിവരക്കണക്കുകൾ പ്രകാരം ബില്ലിന്റെ ഗുണഭോക്താക്കളുടെ എണ്ണം 30,000 ത്തിന് അടുത്താണ്.
ഇന്ത്യൻ ഭരണഘടനയിലെ അനുച്ഛേദം (article) 14,അനുച്ഛേദം 21, അനുച്ഛേദം 25 എന്നിവയെ പ്രസ്തുത ബിൽ ലംഘിക്കുന്നില്ലെന്നു  ഇന്ത്യയുടെ മുൻ സോളിസിറ്റർ ജനറൽ ഹരീഷ് സാൽവെ അഭിപ്രായപ്പെട്ടു.
ആർട്ടിക്കിൾ 15 ഉം ആർട്ടിക്കിൾ 21 ഉം ഇന്ത്യയിൽ താമസിക്കുന്നവർക്ക് മാത്രമേ ബാധകമാകൂ, ഇന്ത്യയിലേക്ക് പ്രവേശിക്കാൻ ആഗ്രഹിക്കുന്നവർക്ക് അല്ല.
ബിൽ മതേതരത്വത്തെ ലംഘിക്കുന്നില്ലെന്നും ഒരു പ്രത്യേക പ്രശ്‌നത്തെ അഭിസംബോധന ചെയ്യുന്നതിനായി രൂപകൽപ്പന ചെയ്‌തിരിക്കുന്ന 'ഇടുങ്ങിയ രീതിയിൽ രൂപകൽപ്പന ചെയ്ത' വ്യവസ്ഥയാണിതെന്നും സാൽവെ പറയുന്നു.
സമ്പന്നവും വിപുലവുമായ ഒരു ചർച്ചയ്ക്ക് ശേഷം ലോക്സഭ 2019 ലെ പൗരത്വ (ഭേദഗതി) ബിൽ പാസാക്കിയതിൽ സന്തോഷമുണ്ടെന്ന് പ്രധാനമന്ത്രി മോദി പറഞ്ഞു.
“ഇന്ത്യയുടെ നൂറ്റാണ്ടുകൾ പഴക്കമുള്ള സ്വാംശീകരണത്തിന്റെയും മാനുഷിക മൂല്യങ്ങളുടെയും അടിസ്ഥാനത്തിലാണ് ബിൽ”.
ഭാരതീയ ജനതാ പാർട്ടിയുടെ ജനറൽ സെക്രട്ടറി രാം മാധവ് എഴുതി, പീഡിപ്പിക്കപ്പെടുന്ന ന്യൂനപക്ഷങ്ങളെ സ്വാഗതം ചെയ്യുന്ന ഇന്ത്യയുടെ ദീർഘകാല പാരമ്പര്യം ഈ നിയമം തുടരുന്നു.
ലോക്സഭയിലെ ഭൂരിപക്ഷം വടക്കുകിഴക്കൻ സംസ്ഥാന അംഗങ്ങളും ബില്ലിനെ പിന്തുണച്ചു.
2019 ജനുവരിയിൽ റിസർച്ച് ആൻഡ് അനാലിസിസ് വിംഗ് പാർലമെന്റിന്റെ സംയുക്ത സമിതിയോട് നിയമത്തിന്റെ ദുരുപയോഗസാധ്യതയെക്കുറിച്ച് മുന്നറിയിപ്പ് നൽകിയിരുന്നു .
പാകിസ്താനിലേയും ബംഗ്ലാദേശിലെയും ന്യൂനപക്ഷക്കാരെ ചാരന്മാരായി വിദേശരാഷ്ട്രങ്ങൾ ഉപയോഗപ്പെടുത്തിയേക്കാം.
മരിച്ചവരുടെ രേഖകൾ അന്നത്തെ സർക്കാർ സൂക്ഷിക്കാൻ നിര്ദേശിക്കാതെ ഇന്നത്തെ തലമുറയോട് ചോദിക്കൽ യുക്തിരഹിതമാണെന്നും 1971 ന്റെ മുമ്പുതന്നെ പാരമ്പര്യമായി ഇന്ത്യയിൽ താമസിക്കുന്ന കോടിയിൽ അധികം ആളുകളിൽ അന്നത്തെ രേഖ ഇല്ലാത്തതു കൊണ്ടു എങ്ങനെ അവരെ വിദേശിയാക്കും എന്നിങ്ങനെ നിരവധി ചോദ്യങ്ങൾ വിമർശനം ആയി ഉയരുന്നുണ്ട്.
ഇന്ത്യൻ അക്കാദമിക് പ്രതാപ് ഭാനു മേത്ത, ബിൽ ഇന്ത്യയുടെ മതേതര ഭരണഘടനയുടെ ലംഘനമാണെന്ന് കണക്കാക്കി.
ഭരണഘടനാ നിയമ പ്രൊഫസറായ ഫൈസാൻ മുസ്തഫയും ബില്ലിനെ ഇന്ത്യയുടെ ഭരണഘടനയുടെ ലംഘനമായി കണക്കാക്കി.
സാമുദായിക സംഘർഷങ്ങൾ സൃഷ്ടിക്കുമെന്നും ഇന്ത്യയെ ധ്രുവീകരിക്കുമെന്നും പറഞ്ഞ ഇന്ത്യൻ നാഷണൽ കോൺഗ്രസ് ബില്ലിനെ എതിർത്തു.
1985 ലെ അസം കരാർ ലംഘിച്ചതിനാലും അവരുടെ സംസ്കാരത്തിന് ഭീഷണിയായതിനാലും വടക്കുകിഴക്കൻ ഇന്ത്യയിലെ ജനങ്ങൾ ബില്ലിനെ എതിർക്കുന്നു.
ബില്ലിനെ ഇന്ത്യയിലെ മുസ്‌ലിംകളും വിമർശിച്ചിരുന്നു.
ബിൽ നിയമവിരുദ്ധമാണെന്ന് പ്രഖ്യാപിക്കാൻ ഇന്ത്യൻ യൂണിയൻ മുസ്ലിം ലീഗ് സുപ്രീം കോടതിയിൽ അപേക്ഷ നൽകി.
ഇന്ത്യൻ മുസ്‌ലിംകളെ സംസ്ഥാനരഹിതരാക്കുമെന്ന് മുസ്‌ലിം എംപി അസദുദ്ദീൻ ഒവൈസി പറഞ്ഞു.
ഇന്റലിജൻസ് ബ്യൂറോ രേഖകൾ പ്രകാരം ബില്ലിന്റെ ഉടനടി ഗുണഭോക്താക്കൾ 30,000 ത്തിലധികം പേർ മാത്രമായിരിക്കും.
*സ്റ്റേറ്റ് ഒരു പൗരനോടും ജാതി-മത-ലിംഗ-ജന്മദേശങ്ങൾ കാരണമാക്കി വിവേചനം കാണിക്കുവാൻ പാടില്ല എന്ന് 15-ആം അനുച്ഛേദം പ്രഖ്യാപിക്കുന്നു.
ഈ അനൂഛേദത്തിന്റെ പച്ചയായ ലംഘനമാണ് നിയമം എന്ന് വിമർശനമുയർന്നിട്ടുണ്ട്.
അന്താരാഷ്ട്രതലത്തിൽ അന്താരാഷ്ട്ര മത സ്വാതന്ത്ര്യത്തിനുള്ള യുഎസ് കമ്മീഷൻ ((USCIRF)) ബില്ലിനെ വിമർശിച്ചു പൗരത്വ ഭേദഗതി നിയമം പാസായാൽ  ആഭ്യന്തരമന്ത്രി അമിത്‌ ഷാ അടക്കമുള്ളവർക്ക്‌ ഉപരോധം ഏർപ്പെടുത്തണമെന്ന്‌ മതസ്വാതന്ത്ര്യത്തിനുവേണ്ടിയുള്ള യുഎസ്‌ കമീഷൻ ആവശ്യപ്പെട്ടിരുന്നു.
ഇതിനെത്തുടർന്ന് വിദേശകാര്യ മന്ത്രാലയം ഇത്തരം വാദങ്ങളെ നിരാകരിച്ച് പ്രസ്താവന ഇറക്കിയിരുന്നു .
പൗരത്വ നിയമത്തിന്റെ സ്വഭാവത്തിൽ ഐക്യരാഷ്ട്രസഭ ആശങ്ക പ്രകടിപ്പിച്ചു.
പ്രത്യാഘാതം സൂക്ഷ്‌മമായി വിലയിരുത്തുകയാണെന്ന്‌ സെക്രട്ടറി ജനറലിന്റെ വക്താവ്‌ ഫർഹാൻ ഹഖ്‌ പറഞ്ഞു.
അടിസ്ഥാനപരമായി തന്നെ ഇത് വിവേചനപരമാണെന്ന് ഐക്യരാഷ്ട്രസഭാ മനുഷ്യാവകാശ കമ്മീഷണർ അഭിപ്രായപ്പെട്ടു.
മതവിവേചനപരവും രാജ്യാന്തരസമൂഹത്തോട്‌ ഇന്ത്യ നിയമപരമായി കാട്ടേണ്ട പ്രതിബദ്ധതയുടെ ലംഘനവുമാണ്‌ പുതിയനിയമമെന്ന്‌ ഹ്യൂമൻ റൈറ്റ്‌സ്‌ വാച്ച്‌ വക്താവ്‌ മീനാക്ഷി ഗാംഗുലി പറഞ്ഞു.
സംഭവവികാസങ്ങൾ നിരീക്ഷിച്ചുവരികയാണെന്ന്‌ 57 മുസ്ലിം രാജ്യങ്ങളുടെ പൊതുവേദിയായ ഓർഗനൈസേഷൻ ഓഫ്‌ ഇസ്ലാമിക്‌ കോ–-ഓപ്പറേഷൻ (ഒഐസി) വ്യക്തമാക്കി.
പാകിസ്താൻ പ്രധാനമന്ത്രി ഇമ്രാൻ ഖാൻ ഉഭയകക്ഷി കരാറുകൾ ലംഘിച്ചതിന് നിർദ്ദിഷ്ട പൗരത്വ നിയമത്തെ വിമർശിച്ചു.
ബില്ലിനെതിരായ പ്രതിഷേധത്തെത്തുടർന്ന് ജപ്പാൻ പ്രധാനമന്ത്രി ഷിൻസെ അബെ ഇന്ത്യ സന്ദർശനം റദ്ദാക്കി.
മതേതര രാഷ്ട്രമെന്ന നിലയിൽ ഇന്ത്യയുടെ ചരിത്രപരമായ സ്വഭാവത്തെ ദുർബലപ്പെടുത്താൻ ബില്ലിന് കഴിയുമെന്ന് ബംഗ്ലാദേശ് വിദേശകാര്യ മന്ത്രി എ കെ അബ്ദുൾ മോമെൻ പറഞ്ഞു.
ബംഗ്ലാദേശിൽ ന്യൂനപക്ഷങ്ങൾ മതപരമായ പീഡനങ്ങൾ നേരിടുന്നുണ്ടെന്നും അദ്ദേഹം പറഞ്ഞു.
കേരളത്തിൽ പൗരത്വ ഭേദഗതി ആക്റ്റ്, 2019 നെതിരെ എൽ.ഡി.എഫ് കൊല്ലത്ത് നടത്തിയ പ്രതിഷേധ കൂട്ടായ്മ 2019 സംസ്ഥാനത്തെ ഭരണ-പ്രതിപക്ഷ പാർട്ടികൾ തിരുവനന്തപുരത്ത് നടത്തിയ സംയുക്തസത്യാഗ്രഹം മുഖ്യമന്ത്രി പിണറായി വിജയൻ ഉദ്ഘാടനം ചെയ്തു.
"പൗരത്വ ഭേദഗതി നിയമം കേരളം ഒറ്റകെട്ടായി എതിർക്കുന്നു. രാജ്യത്തെ ഒരു പ്രത്യേക മാർഗ്ഗത്തിലേക്ക് തിരിക്കാനുള്ള ശ്രമം നടക്കുന്നു. അത് വിലപ്പോകില്ലെന്ന് പറയാനാണ് കേരളം ആഗ്രഹിക്കുന്നത്‌. സംസ്ഥാനത്തെ ഭരണ-പ്രതിപക്ഷത്തിന്റെ സംയുക്ത പ്രതിഷേധം ഇതാണ് കാണിക്കുന്നത്. രാജ്യത്തുടനീളം ഇപ്പോഴുള്ള ഗുരുതരമായ ഈ പ്രതിസന്ധി ചിലർ ബോധപൂർവം സൃഷ്ടിച്ചതാണ്", മുഖ്യമന്ത്രി പറഞ്ഞു.
പൗരത്വ നിയമ ഭേദഗതി ബില്ലിൽ പ്രതിഷേധിച്ച് ദേശീയ പുരസ്‌കാര ചടങ്ങ് ബഹിഷ്‌കരിക്കുകയാണെന്ന് സുഡാനി ഫ്രം നൈജീരിയയുടെ സംവിധായകൻ സക്കറിയ മുഹമ്മദ്.
മലയാളത്തിലെ മികച്ച സിനിമയ്ക്കുള്ള ദേശിയ പുരസ്‌കാരം നേടിയ ചിത്രമാണിത്.
പുരസ്‌കാരദാന ചടങ്ങ് വരാനിരിക്കെയാണ് അണിയറ പ്രവർത്തകർ പ്രതിഷേധവുമായി രംഗത്ത് വന്നത്.
പൗരത്വ ഭേദഗതി ബിൽ കേരളത്തിൽ നടപ്പാക്കില്ലെന്ന് മുഖ്യമന്ത്രി പിണറായി വിജയൻ പറഞ്ഞു.
ഡൽഹി ജാമിയ മിലിയ സർവകലാശാലയിലെ പോലീസ് അതിക്രമത്തിൽ പ്രതിഷേധിച്ച് സംസ്ഥാനത്തിന്റെ വിവിധഭാഗങ്ങളിൽ തീവണ്ടികൾ തടഞ്ഞു.
ഡിവൈഎഫ്‌ഐ, യൂത്ത് കോൺഗ്രസ്,കെ എസ് യു,  എസ് എഫ് ഐ, എംഎസ്എഫ്, കാംപസ്ഫ്രണ്ട് തുടങ്ങിയ യുവജന സംഘടനകളാണ് അർധരാത്രി തീവണ്ടി തടയൽ സമരം നടത്തി.
പൗരത്വനിയമഭേദഗതിക്കെതിരേ സംയുക്ത സമിതി നേകതൃത്വത്തിൽ സംസ്ഥാനത്താകെ ഡിസംബർ 17 ന് ഹർത്താൽ നടത്തി.
പലയിടങ്ങളിലും പോലീസ് അതിക്രമങ്ങൾ നടന്നു.
ഹർത്താലിന് വ്യാപക പിൻതുണ ആണ് ലഭിച്ചത്.
അവലംബം ബാഹ്യ ലിങ്കുകൾ ഫോറിനേഴ്സ് ആക്റ്റ്, 1946 , ദി ഗസറ്റ് ഓഫ് ഇന്ത്യ , 7 സെപ്റ്റംബർ 2015 പ്രകാരമുള്ള നിയമങ്ങൾ .
പ്ശീത്ത ഇംഗ്ലീഷ് വിലാസം https://ml.wikipedia.org/wiki/Peshitta പഴയനിയമം പുറപ്പാടുപുസ്തകത്തിലെ ഒരു ഖണ്ഡത്തിന്റെ പ്ശീത്ത ഭാഷ്യം - തെക്കുകിഴക്കൻ തുർക്കിയിലെ അമിദായിൽ അഞ്ചാം നൂറ്റാണ്ടിൽ എഴുതപ്പെട്ടതാണിത്
സുറിയാനി പാരമ്പര്യത്തിൽ പെടുന്ന ക്രിസ്തീയസഭകളിലെ പ്രാമാണിക ബൈബിൾ ഭാഷ്യമാണ് പ്ശീത്ത (സുറിയാനി: ܦܫܝܛܬܐ ‬ ). 'പ്ശീത്ത' എന്ന സുറിയാനി വാക്കിന് ലളിതം, സാധാരണം, ഋജുവായത് എന്നൊക്കെയാണർത്ഥം.
ജെറോമിന്റെ ലത്തീനിലുള്ള 'വുൾഗാത്ത' എന്ന പ്രഖ്യാതപരിഭാഷയുമായി താരതമ്യപ്പെടുത്തി, "സുറിയാനി വുൾഗാത്ത" എന്നും പ്ശീത്ത വിശേഷിപ്പിക്കപ്പെടുന്നു.
പ്ശീത്തയുടെ പഴയനിയമഭാഗം , പൊതുവർഷം രണ്ടാം നൂറ്റാണ്ടിലോ മറ്റോ എബ്രായമൂലത്തിൽ നിന്ന് പരിഭാഷപ്പെടുത്തിയതാവാം.
പുതിയനിയമഭാഗം അതിന്റെ ആദിരൂപത്തിൽ, പത്രോസിന്റെ രണ്ടാം ലേഖനം , യോഹന്നാന്റെ രണ്ടും മൂന്നും ലേഖനങ്ങൾ, യൂദായുടെ ലേഖനം , വെളിപാടു പുസ്തകം എന്നിവ ഒഴിവാക്കിയിരുന്നു.
അഞ്ചാം നൂറ്റാണ്ടോടെയാണ് പ്ശീത്തയുടെ പുതിയനിയമഭാഗത്തിന് സ്വീകാര്യത കിട്ടിയത്.
ലാളിത്യത്തേയും പൊതുസ്വീകാര്യതയേയും സൂചിപ്പിക്കുന്ന 'പ്ശീത്ത' എന്ന പേര് ഈ പരിഭാഷക്ക് ആദ്യം നൽകിയത് ഒൻപതാം നൂറ്റാണ്ടി സുറിയാനി ഓർത്തഡോക്സ് സഭയുടെ മെത്രാനും എഴുത്തുകാരനുമായിരുന്ന മോശെ ബാർ കേപ്പാ ആയിരുന്നു.
ലളിതഭാഷ്യം എന്നർത്ഥമുള്ള "മപ്പാക്ടാ പ്ശീത്ത"(ܡܦܩܬܐ ܦܫܝܛܬܐ) എന്ന സുറിയാനി പേരിൽ നിന്നാണ് പ്ശീത്ത എന്ന പേരുണ്ടായത്.
എന്നാൽ ഈ പേരിന് 'പൊതുവായുള്ളത്', 'ഋജുവായത്', 'ലളിതം' എന്നുമൊക്കെ അർത്ഥം പറയാം.
ലത്തീനിൽ അത് അതിനെ Peshitta, Peshittâ, Pshitta, Pšittâ, Pshitto, Fshitto എന്നിങ്ങനെ പല വിധങ്ങളിൽ എഴുതാറുണ്ട്.
എന്നാൽ ഇംഗ്ലീഷിൽ പതിവുള്ളത് Peshitta എന്ന അക്ഷരവിന്യാസമാണ്.
ഈ പേരിന്റെ അറബി രൂപം 'ബസീത്താ' എന്നാണ്.
സ്ത്രീലിംഗത്തിലുള്ള ആ പേരിനും 'ലളിതമായത്' എന്ന അർത്ഥം തന്നെയാണുള്ളത്.
ഗ്രീക്ക്, റോമൻ ആധിപത്യകാലങ്ങളിൽ മദ്ധ്യപൗരസ്ത്യദേശത്തെ യഹൂദരുടെ സംസാരഭാഷയായിരുന്ന അരമായയുടെ ഒരു ഉപഭാഷയോ, ഉപഭാഷകളുടെ കൂട്ടായ്മയോ ആയിരുന്നു സുറിയാനി.
അരമായ ഭാഷ എഴുതാൻ പൊതുവേ ഉപയോഗിക്കുന്ന എബ്രായ ലിപിക്കു പകരം കൂടുതൽ ഒഴുക്കുള്ള ഒരു വ്യതിരിക്ത ലിപി ഉപയോഗിക്കുന്ന സുറിയാനി, പതിമൂന്നാം നൂറ്റാണ്ടിൽ അറബി ഭാഷ, സെമറ്റിക് ഭാഷാഗോത്രത്തിലെ ഏറ്റവും പ്രബലമായ മൊഴി എന്ന നില ഉറപ്പിക്കുന്നതിനു മുൻപ്, സിറിയയിലും മെസപ്പൊട്ടേമിയയിലും വ്യാപകമായി പ്രചാരത്തിലിരുന്നു.
ഈ ഭാഷയിലുള്ള വേദപുസ്തകപരിഭാഷയായ പ്ശീത്തയുടെ ആദ്യകാലചരിത്രം അവ്യക്തതയിൽ ആണ്ടു കിടക്കുന്നു.
ഒരു വ്യക്തിയുടെ സംരംഭമോ, ഒരേ സ്ഥലകാലങ്ങളിൽ നിർവഹിക്കപ്പെട്ടതോ അല്ല ഈ പരിഭാഷ എന്നു വ്യക്തമാണ്.
എബ്രായബൈബിളിനു അരമായ ഭാഷയിലുള്ള വ്യാഖ്യാനഭാഷ്യങ്ങളായ താർഗുമുകളുടെ പാരമ്പര്യവുമായി പ്ശീത്തയുടെ ചില ഭാഗങ്ങൾക്കുള്ള സമാനതകൾ പരിഗണിക്കുമ്പോൾ, ഇതിലെ പഴയനിയമഗ്രന്ഥങ്ങളുടെ പരിഭാഷകർ യഹൂദരോ എബ്രായക്രിസ്ത്യാനികളോ ആണെന്നു കരുതാൻ ന്യായമുണ്ട്.
മെസോപ്പൊട്ടേമിയയിലെ എഡേസായിൽ പൊർതുവർഷം ഒന്നും രണ്ടും നൂറ്റാണ്ടുകളിലെങ്ങോ അതു നിർവഹിക്കപ്പെട്ടിരിക്കാം.
എബ്രായ ബൈബിളിലെ സുഭാഷിതങ്ങളുടെ പ്ശീത്ത ഭാഷ്യമാണ് ആ ഗ്രന്ഥത്തിന്റെ താർഗുമിന് അടിസ്ഥാനമായിരിക്കുന്നത് എന്നു പോലും കരുതപ്പെടുന്നു.
എബ്രായബൈബിൾ പരിഭാഷകളിൽ പൗരാണികതയുടെ കാര്യത്തിൽ പ്ശീത്തയെ അതിലംഘിക്കുന്നതായി പുരാതന ഗ്രീക്കു പരിഭാഷയായ സെപ്ത്വജിന്റ് മാത്രമേയുള്ളൂ.
പ്ശീത്തയുടെ പഴയനിയമഭാഗം മിക്കവാറും എബ്രായ മൂലത്തെ ആശ്രയിച്ചാണെങ്കിലും ആ എബ്രായമൂലത്തിന്റെ പാഠം, പിന്നീടു രൂപപ്പെട്ട മസോറട്ടിക് പാഠത്തിന്റെ സ്രഷ്ടാക്കൾ ഉപയോഗിച്ച പാഠത്തിൽ നിന്നു വ്യത്യസ്തമായിരുന്നിരിക്കാം.
പഴയനിയമത്തിന്റെ പുരാതന ഗ്രീക്കു പരിഭാഷയായ സെപ്ത്വജിന്റും ഈ പരിഭാഷയുടെ സൃഷ്ടിയിൽ പ്രയോജനപ്പെട്ടു എന്നതിനു സൂചനകളുണ്ട്.
അപ്പോക്രിഫ ഗ്രന്ഥങ്ങളിൽ സിറാക്ക് ഒഴിച്ചുള്ളവയുടെ പരിഭാഷ സെപ്ത്വജിന്റിൽ നിന്നായിരുന്നു.
സിറാക്കിന്റെ പരിഭാഷക്ക് ആശ്രയിച്ചത് എബ്രായമൂലത്തെ ആയിരുന്നു.
കാലാകാലങ്ങളിൽ തിരുത്തി എഴുതപ്പെട്ട സെപ്ത്വജിന്റിൽ നിന്നു ഭിന്നമായി, പ്ശീത്തയുടെ പാഠം താരതമ്യേന സ്ഥിരമായിരുന്നു.
പ്ശീത്തയുടെ പുതിയനിയമഭാഗം മൂന്നാം നൂറ്റാണ്ടിലോ അതിനു ശേഷമോ രൂപപ്പെട്ടതാണ്.
ഈ പരിഭാഷ ഗ്രീക്കു മൂലത്തിൽ നിന്നു നേരിട്ടായിരുന്നു എന്നു കരുതപ്പെടുന്നു.
മൂലരൂപത്തിൽ, പിൽക്കാല കാനനിലെ ചില ഗ്രന്ഥങ്ങൾ ഒഴിവാക്കപ്പെട്ടിരുന്ന പ്ശീത്തയുടെ പുതിയനിയമഖണ്ഡം സാമാന്യവൽക്കപ്പെട്ടു പൊതുസ്വീകൃതിനേടിയത് അഞ്ചാം നൂറ്റാണ്ടിലാണ്.
അതിനു മുൻപ് സുറിയാനിസഭകളുടെ പുതിയനിയമഭാഷ്യം, രണ്ടാം നൂറ്റാണ്ടിലെ ക്രിസ്തീയലേഖകൻ തേഷൻ രൂപപ്പെടുത്തിയ സുവിശേഷസമന്വയമായ ദയതെസെറൻ ആയിരുന്നു.
പുതിയനിയമത്തിന്റെ മൂലഭാഷതന്നെ സുറിയാനി ആയിരുന്നെന്നും സുറിയാനി പ്ശീത്തയിൽ നിന്നുള്ള പരിഭാഷയാണ് ഗ്രീക്കു മൂലമായി സങ്കല്പിക്കപ്പെടുന്നതെന്നുമുള്ള ഒരു ന്യൂനപക്ഷമതവും ജോർജ്ജ് ലംസയെപ്പോലുള്ളവർ അവതരിപ്പിച്ചിട്ടുണ്ട്.
പ്രാഥമികതാവാദം
പുതിയനിയമത്തിന്റെ ഗ്രീക്കു ഭാഷ്യത്തിൽ സുവിശേഷങ്ങൾ തമ്മിലുള്ള പൊരുത്തക്കേടുകൾ ചൂണ്ടിക്കാട്ടി, ആദിമക്രിസ്തീയലിഖിതങ്ങളുടെ മൂലഭാഷ ഗ്രീക്ക് ആണെന്ന പൊതുധാരണ തെറ്റാണെന്നും അവ എഴുതപ്പെട്ടത് യേശുവിന്റേയും ശിഷ്യന്മാരുടേയും സംസാരഭാഷയായ അരമായയുടെ നാട്ടുരൂപങ്ങളിൽ ഏതെങ്കിലും ഒന്നിൽ ആയിരിക്കാമെന്നും വാദിക്കപ്പെട്ടിട്ടുണ്ട്.
ഈ വാദം പിന്തുടർന്ന്, പുതിയനിയമത്തിന്റെ അരമായഭാഷാമൂലം പ്ശീത്ത ആയിരുന്നെന്നും, ഗ്രീക്കു ഭാഷ്യം പ്ശീത്തയിൽ നിന്നുള്ള പരിഭാഷ ആണെന്നും ഇരുപതാം നൂറ്റാണ്ടിലെ അസീറിയൻ എഴുത്തുകാരനായ ജോർജ്ജ് ലംസ വാദിച്ചിട്ടുണ്ട്.
എങ്കിലും ഈ വാദത്തിനു കാര്യമായ സ്വീകൃതി ലഭിച്ചിട്ടില്ല.
പ്ശീത്തയും മലയാളികളും ക.
നി.
മൂ.
മാണിക്കത്തനാർ നിർവഹിച്ച പ്ശീത്ത പുതിയനിയമം മലയാളം പരിഭാഷയുടെ ശീർഷകത്താൾ
കേരളത്തിലെ സുറിയാനി ക്രിസ്തീയസമൂഹം പ്ശീത്തയെ എന്നും ആശ്രയിക്കുകയും ആദരിക്കുകയും ചെയ്തിരുന്നു.
1938-ൽ ക.
മാണിക്കത്തനാരുടെ പ്ശീത്താ പുതിയനിയമ പരിഭാഷക്ക് ചങ്ങനാശേരി മെത്രാൻ ജെയിംസ് കാളാശേരി എഴുതിയ അവതാരികയിലെ ഈ നിരീക്ഷണങ്ങൾ, കേരളനസ്രാണികൾക്ക് പ്ശീത്തയോടുള്ള ആത്മബന്ധം പ്രതിഫലിപ്പിക്കുന്നു:- “ പഴയനിയമത്തിലെ ഏറ്റവും പ്രധാന ഭാഗമായ പഞ്ചഗ്രന്ഥിയും പുതിയനിയമം മുഴുവനും സുപ്രസിദ്ധ സുറിയാനി പ്ശീത്തയിൽ നിന്ന്, പണ്ഡിതലോകം വാനോളം പുകഴ്ത്തുന്നതും കേരളസുറിയാനി സഭയുടെ പ്രശംസാവിഷയവും ആയ പ്ശീത്തയിൽ നിന്ന്.......ഒരാൾ തന്നെ നമ്മുടെ മാതൃഭാഷയിലേക്കു വിവർത്തനം ചെയ്തിരിക്കുന്നു. ”
“ വിവർത്തനം സുറിയാനി പ്ശീത്തയിൽ നിന്നാണെന്നുള്ളതു തന്നെ പ്രത്യേകമായൊരു വിശേഷത അതിനു പ്രദാനം ചെയ്യുന്നുണ്ട്. ലത്തീൻ വുൾഗാത്ത ഇപ്പോൾ തിരുസ്സഭയിൽ പരിഷ്കരിച്ചു വരുകയാണല്ലോ. പരിഷ്കരിച്ചിടത്തോളം ഭാഗം വായിച്ചാൽ സുറിയാനി പ്ശീത്തയുടെ മേന്മ ധാരാളം മനസ്സിലാക്കാവുന്നതാണ്. ”
“ നമ്മുടെ കർത്താവിന്റെ മാതൃഭാഷയും അവിടുന്ന് കുർബ്ബാനബലി സമർപ്പിക്കുവാൻ ഉപയോഗിച്ചതുമായ സുറിയാനിയിൽ നിന്ന് ചെയ്യപ്പെട്ടിരിക്കുന്ന ഈ വിവർത്തനം ഏതു കേരളീയ ക്രൈസ്തവനും അത്യധികമായ ആഹ്ലാദത്തെ പ്രദാനം ചെയ്യുമെന്നതിൽ യാതൊരു സംശയവുമില്ല. ”
പരിഭാഷകൾ മലയാളത്തിൽ
സുറിയാനി ബൈബിളിന്റെ ഏതെങ്കിലുമൊരു ഖണ്ഡത്തിനു മലയാളത്തിലുണ്ടായ ആദ്യപരിഭാഷ തമ്പി പിള്ളയുടെ സഹായത്തോടെ പീലിപ്പോസ് റമ്പാൻ പരിഭാഷപ്പെടുത്തി 1811-ൽ ബോംബെ കുറിയർ പ്രസ്സിൽ  പ്രസിദ്ധീകരിച്ച നാല് സുവിശേഷങ്ങളാണ് .
തുടർന്ന് പ്ശീത്ത ഖണ്ഡങ്ങളുടെ, പ്രത്യേകിച്ച് പുതിയനിയമത്തിന്റെ, ഒട്ടേറെ പരിഭാഷകൾ പല കാലങ്ങളിലായി മലയാളത്തിൽ ഉണ്ടായി.
ഇരുപതാം നൂറ്റാണ്ടിന്റെ തുടക്കത്തിൽ ക.
മാണിക്കത്തനാർ പഴയനിയമത്തിലെ പഞ്ചഗ്രന്ഥിയും പുതിയനിയമം മുഴുവനും പ്ശീത്തായിൽ നിന്നു മലയാളത്തിലേക്കു പരിഭാഷപ്പെടുത്തി.
യാക്കോബായ സഭക്ക് വേണ്ടി പാശ്ചാത്യ സുറിയാനി പ്ശീത്ത ബൈബിളിന്റെ ഒരു സമ്പൂർണ്ണ പരിഭാഷ കണിയാമ്പറമ്പിൽ കുര്യൻ കോർഎപ്പിസ്കോപ്പ തയ്യാറാക്കുകയും 'വിശുദ്ധ ഗ്രന്ഥം' എന്ന പേരിൽ അത് പ്രസിദ്ധീകരിക്കപ്പെട്ടിട്ടുമുണ്ട്.
പാശ്ചാത്യ സുറിയാനി പ്ശീത്തായുടെ ഏക മലയാള പരിഭാഷ ഇതാണ്.
ഏറ്റവും ഒടുവിലുണ്ടായ പ്ശീത്ത മൊഴിമാറ്റം, 1997-ൽ കർമ്മലീത്താ വൈദികനായ മാത്യൂ ഉപ്പാണിയുടെ സമ്പൂർണ്ണ പരിഭാഷയാണ്.
ഈ പരിഭാഷ, പ്ശീത്തയുടെ പാഠം പിന്തുടരുന്നുവെങ്കിലും, പുതിയനിയമഗ്രന്ഥങ്ങളുടെ ക്രമീകരണത്തിൽ പ്ശീത്തയിലെ ക്രമത്തിനു പകരം, കത്തോലിക്കാ വേദപുസ്തകസംഹിതകളിലെ സാമാന്യക്രമമാണ് സ്വീകരിച്ചിരിക്കുന്നത്.
പത്തൊൻപതാം നൂറ്റാണ്ടിൽ ജോൺ വെസ്ലി എതറിഡ്ജും ജെയിംസ് മുർദോക്കും പ്ശീത്തയുടെ പുതിയനിയമഖണ്ഡം ഇംഗ്ലീഷിലേക്കു പരിഭാഷപ്പെടുത്തി.
പ്ശീത്ത പ്രാഥമികതാ-വാദിയായ ജോർജ്ജ് ലംസ 1933-ൽ ഇംഗ്ലീഷിലേക്കു നടത്തിയ സമ്പൂർണ്ണപരിഭാഷക്ക് ഏറെ സ്വീകാര്യത കിട്ടിയിട്ടുണ്ട്.
ലംസയെപ്പോലെ, പുതിയനിയമത്തിന്റെ മൂലഭാഷ അറമായ ആണെന്ന നെസ്തോറിയൻ സഭാപാരമ്പര്യം പിന്തുടരുന്ന മറ്റുള്ളവരും, ആ വാദം സ്ഥാപിക്കാനായി പ്ശീത്തയുടെ പുതിയനിയമഖണ്ഡം കുറിപ്പുകളോടെ പരിഭാഷപ്പെടുത്തി പ്രസിദ്ധീകരിച്ചിട്ടുണ്ട്.
യേശുവിന്റേയും ശിഷ്യന്മാരുടേയും സന്ദേശത്തിന്റെ ശൈലിയും, കാവ്യഭംഗിയും മനസ്സിലാക്കാൻ പുതിയനിയമത്തിന്റെ ഈ അരമായഭാഷ്യം സഹായിക്കുമെന്ന് ഇവർ വാദിക്കുന്നു.
അവലംബം ↑ ബ്രിട്ടാണിക്ക വിജ്ഞാനകോശത്തിൽ പ്ശീത്തയെക്കുറിച്ചുള്ള ലേഖനം ↑ സുറിയാനി, കേംബ്രിഡ്ജ് ബൈബിൾ സഹകാരി, പുറം 574 1 2 ഓക്സ്ഫോർഡ് ബൈബിൾ സഹകാരി (പുറങ്ങൾ 752-56) ↑ Versions of the Bible, Syriac Versions, കത്തോലിക്കാവിജ്ഞാനകോശത്തിലെ ലേഖനം ↑ Religious Organizations Network, Aramaic Peshitta Primacy ↑ വിശുദ്ധഗ്രന്ഥം, പുതിയനിയമം, സുറിയാനി പ്ശീത്തയിൽ നിന്നുള്ള ക.
മാണിക്കത്തനാരുടെ തർജ്ജമ, 1966-ലെ 16-ആം പതിപ്പ്, അച്ചടി സെന്റ് ജോസഫ്സ് പ്രസ്സ്, മാന്നാനം ↑ സെബാസ്റ്റ്യൻ പി. ബ്രോക്ക്, ബൈബിൾ സുറിയാനി പാരമ്പര്യത്തിൽ (പുറങ്ങൾ 152-53) ↑ The New Testament of the Book of the Holy Gospel of our Lord and our God Jesus the Messiah a Literal Translation from the Syriac Peshito Version.
പൗഗ്കീപ്‌സി ഇംഗ്ലീഷ് വിലാസം https://ml.wikipedia.org/wiki/Poughkeepsie,_New_York
പൗഗ്കീപ്‌സി ( / p ə ˈ k ɪ p s i / pə- KIP -see , (പൗഗ്കീപ്‌സി പട്ടണത്തിൽ നിന്ന് വേർതിരിച്ചറിയുന്നതന് സിറ്റി ഓഫ് പൗഗ്കീപ്‌സി എന്ന് ഔദ്യോഗികമായി അറിയപ്പെടുന്നു) ന്യൂയോർക്ക് സംസ്ഥാനത്തെ ഒരു നഗരമാണ്.
ഡച്ചസ് കൗണ്ടിയുടെ കൗണ്ടി സീറ്റായ ഈ നഗരത്തിലെ ജനസംഖ്യ 2018 ലെ സെൻസസിൽ കണക്കാക്കിയതുപ്രകാരം 30,356  ആയിരുന്നു.
ന്യൂയോർക്ക് മെട്രോപൊളിറ്റൻ ഏരിയയുടെ അന്തർഭാഗത്തിനും  സംസ്ഥാന തലസ്ഥാനമായ അൽബാനിയ്ക്കുമിടയിൽ ഹഡ്‌സൺ റിവർ വാലി മേഖലയിലാണ് പൗഗ്കീപ്‌സി സ്ഥിതിചെയ്യുന്നത്.
ന്യൂയോർക്ക് മെട്രോപൊളിറ്റൻ ഏരിയയിൽ ഉൾപ്പെടുന്ന പൗഗ്കീപ്‌സി-ന്യൂബർഗ്-മിഡിൽടൗൺ മെട്രോപൊളിറ്റൻ പ്രദേശത്തെ ഒരു പ്രധാന നഗരമാണിത്.
സമീപസ്ഥമായ ന്യൂയോർക്കിലെ ഓറഞ്ച് കൗണ്ടിയിലെ ഹഡ്‌സൺ വാലി പ്രാദേശിക വിമാനത്താവളവും സ്റ്റിവാർട്ട് അന്താരാഷ്ട്ര വിമാനത്താവളവുമാണ് ഈ നഗരത്തിനു സേവനം നൽകുന്നത്.
പൗഗ്കീപ്‌സി നഗരത്തെ  "ദി ക്വീൻ സിറ്റി ഓഫ് ഹഡ്‌സൺ" എന്നും വിളിക്കുന്നു.
പതിനേഴാം നൂറ്റാണ്ടിൽ ഡച്ചുകാർ ഇത് സ്ഥിരതാമസകേന്ദ്രമാക്കുകയും അമേരിക്കൻ വിപ്ലവത്തിന് തൊട്ടുപിന്നാലെ ന്യൂയോർക്ക് സംസ്ഥാനത്തിന്റെ രണ്ടാമത്തെ തലസ്ഥാനമാക്കുകയുമുണ്ടായി.
1854-ൽ ഇത് ഒരു നഗരമായി ചാർട്ടർ ചെയ്യപ്പെട്ടു.
നഗരത്തിലെ പ്രധാന പാലങ്ങളിൽ,മുൻ റെയിൽ‌വേ പാലവും പൗഗ്കീപ്‌സി ബ്രിഡ്ജ് എന്നു വിളിക്കപ്പെട്ടിരുന്നതും 2009 ഒക്ടോബർ 3 ന് പൊതു നടപ്പാതയായി വീണ്ടും തുറന്നതുമായ വാക്ക് വേ ഓവർ ദ ഹഡ്‌സൺ ,  1930 ൽ നിർമ്മിക്കപ്പെട്ടതും ഒരു പ്രധാന തെരുവീഥിയായ യു‌എസ് റൂട്ട് 44 ഹഡ്‌സൺ നദിയുടെ മുകളിലൂടെ കടന്നുപോകുന്നതുമായ മിഡ്-ഹഡ്‌സൺ ബ്രിഡ്ജ് എന്നിവ ഉൾപ്പെടുന്നു.
അവലംബം ↑ ↑ ↑ ↑ {{ cite web }} :  CS1 maint: url-status ( link ) ↑ ↑
പൗനരുക്ത്യം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പറഞ്ഞ കാര്യം തന്നെ  മറ്റുവാക്കുകളിൽ ആവർത്തിക്കപ്പെടുന്നതുമൂലമുണ്ടാകുന്ന വാക്യദോഷമാണ് പൗനരുക്ത്യം .  'പുനരുക്തി' എന്ന വാക്കിനർഥം 'വീണ്ടും പറച്ചിൽ' എന്നാണ്.
അതു ദോഷമാകുമ്പോൾ 'പുനരുക്തിദോഷം' അഥവാ 'പൗനരുക്ത്യം' എന്നു പറയുന്നു.
ഉദാഹരണങ്ങൾ: നടുമധ്യം, അർധപകുതി, ധൂളിപ്പൊടി, അഷ്ടചൂർണപ്പൊടി, സുകുമാരഘൃതം നെയ്യ്, സ്വയം ആത്മഹത്യ ചെയ്തു, അറിയാനുള്ള ജിജ്ഞാസ, വിജയാശംസ നേരുക, ഗേറ്റുവാതിൽ, പോസ്റ്റുതൂണ്, ലൈറ്റുവെട്ടം, ഡബിൾകോട്ടുകട്ടിൽ, ട്രങ്കുപെട്ടി, ബ്രിൽ ഇങ്കുമഷി, ക്യാച്ച് പിടിക്കുക, സദാസമയം, ചൊല്പടിക്കനുസരിച്ച്, പണ്ടുകാലത്ത്
പൗരത്വം ഇംഗ്ലീഷ് വിലാസം https://ml.wikipedia.org/wiki/Citizenship Legal status of persons Concepts Administrative detention Citizenship Immigration ( illegal ) Jus sanguinis Jus soli Nationality Naturalization Permanent residency Statelessness Designations Administrative detainee Alien enemy Citizen ( dual / multiple naturalized ) Illegal immigrant Migrant worker Political prisoner Refugee Stateless person Social politics Illegal immigration Immigration law Nationalism Nationality law Nativism ക സ തി പൗരത്വം: നിർവചനം
ഒരു വ്യക്തിയ്ക്ക് ഏതെങ്കിലും ഒരു രാജ്യത്തോ രാജ്യങ്ങളുടെ കൂട്ടായ്മയിലോ ജോലി ചെയ്യാനും രാഷ്ട്രീയ കാര്യങ്ങളിൽ ഇടപെടാനുമുള്ള അവകാശമാണ് പൗരത്വം എന്ന വാക്കുകൊണ്ട് വിവക്ഷിക്കുന്നത്.
ദേശീയത (nationality) പൗരത്വം (citizenship) എന്ന വാക്കിനു പകരമായി ഉപയോഗിക്കാറുണ്ട്.
ദേശീയതയുടെ കൃത്യമായ അർത്ഥം ഏതെങ്കിലും മതപരമോ സാംസ്കാരികമോ ഭാഷാപരമോ ആയ വിഭാഗത്തിലെ അംഗത്വം എന്നാണത്രേ.
പൗരത്വം നിർണ്ണയിക്കുന്ന ഘടകങ്ങൾ പലതാണ്.
ജനനം മാതാപിതാക്കൾ വിവാഹം രാഷ്ട്രീയാഭയം മറ്റുള്ളവ അവലംബം
പ്ലോൺ ഇംഗ്ലീഷ് വിലാസം https://ml.wikipedia.org/wiki/Plone_(software)
സോപ്പ് ആപ്ലിക്കേഷൻ സെർവ്വർ അടിസ്ഥാനമാക്കി നിർമ്മിച്ചിരിക്കുന്ന ഒരു ലേഖന നിയന്ത്രണ സംവിധാനമാണ് പ്ലോൺ.
വെബ്സൈറ്റുകളും ബ്ലോഗുകളും മറ്റും ഉണ്ടാക്കാൻ പ്ലോൺ ഉപയോഗിക്കുന്നു.
ഇത് ഗ്നൂ പകർപ്പനുമതിപത്രം പ്രകാരം പുറത്തിറക്കിയിട്ടുള്ളതാണ്.
പൈത്തൺ , XML മുതലായ ഭാഷകൾ കൂട്ടിച്ചേർത്താണിത് നിർമ്മിച്ചിരിക്കുന്നത്.
പൗരധർമ്മം ഇംഗ്ലീഷ് വിലാസം https://ml.wikipedia.org/wiki/Civics Part of a series on Politics Primary topics Index of politics articles Politics by country Politics by subdivision Political economy Political history Political history of the world Political philosophy Political systems Anarchism Capitalism City-state Communism Democracy Federacy Feudalism Mixed economy Dictatorship Directorialism Meritocracy Monarchy Parliamentary Presidential Semi-presidential Theocracy Academic disciplines Political science ( political scientists ) International relations ( theory ) Comparative politics Public administration Bureaucracy ( street-level ) Adhocracy Policy Public policy ( doctrine ) Public interest Foreign policy Organs of government Separation of powers Legislature Executive Judiciary Electoral branch Related topics Sovereignty Theories of political behavior Political psychology Biology and political orientation Political organisations Subseries Electoral systems Elections Politics portal ക സ തി This article is part of the Politics series Basic forms of government Power structure Chiefdom Confederation Empire Federation Hegemony Unitary state Power source Authoritarian state Autocracy Despotism Illiberal democracy Semi-authoritarian Dictatorship Totalitarianism Democracy Direct Representative Semi others Monarchy Absolute Constitutional Legalist Oligarchy Aristocracy Military junta Plutocracy Stratocracy Timocracy Theocracy Kritarchy Particracy Other Republic Anarchy Anocracy Minarchy Politics portal ക സ തി
പൗരത്വത്തിന്റെ പ്രായോഗികവും സൈദ്ധാന്തികവുമായ ഗുണവിശേഷങ്ങൾ, പൗരൻ എന്ന നിലയ്ക്ക്  വ്യക്തിയുടെ അവകാശങ്ങൾ, ചുമതലകൾ എന്നിവയെക്കുറിച്ചുള്ള പഠനമാണ് പൗരധർമ്മം .
അതോടൊപ്പം ഒരു ഭരണകൂടത്തിന്റെയോ രാഷ്ട്രവ്യവസ്ഥയുടെയോ ഭാഗമെന്ന നിലയിൽ പൗരന്മാർ  നിർവഹിക്കേണ്ട കടമകളും പൗരധർമ്മത്തിന്റെ പരിധിയിൽ വരുന്നു.
ഫുജി-ഹാകോൺ-ഇസു ദേശീയോദ്യാനം
ജപ്പാനിലെ യാമാനാഷി , ഷിസുഒക്ക , കനഗാവ എന്നീ പ്രവിശ്യകളിലായി വ്യാപിച്ച്കിടക്കുന്ന ഒരു ദേശീയോദ്യാനമാണ് ഫുജി-ഹാകോൺ-ഇസു ദേശീയോദ്യാനം (ഇംഗ്ലീഷ്: Fuji-Hakone-Izu National Park ( 富士箱根伊豆国立公園 , Fuji-Hakone-Izu Kokuritsu Kōen ) .
ഫുജി പർവ്വതം , ഫുജിയിലെ അഞ്ച് തടാകങ്ങൾ , ഹാക്കോൺ , ഇസ്സു മുനമ്പ് , ഇസു ദ്വീപുകൾ എന്നിവയെല്ലാം ഈ ദേശീയോദ്യാനത്തിൽ വരുന്നു.
1,227 square kilometres (474 sq mi) ആണ് ഉദ്യാനത്തിന്റെ ആകെ വിസ്തൃതി.
ഒഡാവാര , ഫുജി , മിനാമി അഷിഗാര , നുമാസു എന്നിവയാണ് ഏറ്റവും അടുത്തുള്ള നഗരങ്ങൾ.
1936 ഫെബ്രുവരി 2ന് ഫുജി ഹകോൺ ദേശീയോദ്യാനം എന്ന പേരിലാണ് ഇത് സ്ഥാപിതമായത്, പിന്നീട് 1950ൽ ഇസു ദ്വീപ പ്രദേശങ്ങളും ദേശീയോദ്യാനത്തോട്കൂടി കൂട്ടിച്ചേർത്തു.
ടൊക്യോ മെട്രോപോളിസുമായുള്ള സാമീപ്യം ഈ ദേശീയോദ്യാനത്തിനെ ജപ്പാനിലെതന്നെ ഏറ്റവും ആളുകൾ സന്ദർശിക്കുന്ന ഒരു ദേശീയോദ്യാനമാക്കി മാറ്റുന്നു.
ചിത്രശാല ഫുജി പർവ്വതം ഷിരൈത്തൊ വെള്ളച്ചാട്ടം അഷി-നൊ-കോ തടാകം ഓമുരൊ തടാകം ജോഗസാക്കി തീരം ഇസു ഓഷിമ അവലംബം ↑ ↑
ഫുട്ബോൾ ചാമ്പ്യൻ
വാസുദേവൻ നിർമിച്ച മലയാളചലച്ചിത്രമാണ് ഫുട്ബോൾ ചാമ്പ്യൻ .
ജിയോ പിക്ചേഴ്സ് വിതരണം ചെയ്ത ഈ ചിത്രം 1973 പ്രദർശനം തുടങ്ങി.
അഭിനേതാക്കൾ പ്രേം നസീർ സുജാത ജയകുമാരി കെ.പി. ഉമ്മർ അടൂർ ഭാസി ശങ്കരാടി ജി.കെ. പിള്ള ടി.ആർ. ഓമന ആലുമ്മൂടൻ പറവൂർ ഭരതൻ പോൾ വെങ്ങോല ഇന്നസെന്റ് പിന്നണിഗായകർ കെ.ജെ. യേശുദാസ് പി. സുശീല എസ്. ജാനകി പി. ലീല അമ്പലപ്പുഴ ബ്രദേഴ്സ് അണിയറയിൽ സംവിധാനം - എ ബി രാജ് നിർമ്മാണം - ടി ഇ വാസുദേവൻ ബാനർ - ജയമാരുതി കഥ - വി ദേവൻ സംഭാഷണം, തിരക്കഥ - എസ് എൽ പുരം സദാനന്ദൻ ഗാനരചന - ശ്രീകുമാരൻ തമ്പി സംഗീതം - വി ദക്ഷിണാമൂർത്തി ഛായാഗ്രഹണം - പി ദത്ത് ചിത്രസംയോജനം - ബി എസ് മണി കലാസംവിധാനം - ബാബു തിരുവല്ല ഗാനങ്ങൾ ഗാനരചന - ശ്രീകുമാരൻ തമ്പി സംഗീതം - വി. ദക്ഷിണാമൂർത്തി ക്ര.
ഗാനം ആലാപനം 1 സത്യദേവനു മരണമുണ്ടോ കെ ജെ യേശുദാസ് 2 കൈകൊട്ടിക്കളി തുടങ്ങീ പി ലീലയും സഘവും 3 പതിനേഴോ പതിനെട്ടോ എസ് ജാനകിയും സംഘവും 4 ഗോപീചന്ദനക്കുറിയണിഞ്ഞു കെ ജെ യേശുദാസും സംഘവും 5 നാദസ്വര കച്ചേരി അമ്പലപ്പുഴ ബ്രദേഴ്സ് 6 മദ്ധ്യാഹ്നവേളയിൽ മയങ്ങാൻ പി സുശീല അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് ഫുട്ബോൾ ചമ്പ്യൻ
ഫുട്ബോൾ ക്ലബുകളുടെ പട്ടിക
പ്രൊഫഷണൽ ഫുട്ബോൾ രംഗത്ത് മികച്ച പ്രകടനം കാഴ്ച വച്ച ഫുട്ബോൾ ക്ലബുകളുടെ രാജ്യാടിസ്ഥാനത്തിലുള്ള പട്ടിക.
സ്പെയിൻ റയൽ മാഡ്രിഡ്‌ എഫ്‌.
സി.ബാഴ്‌സലോണ റയൽ ബെറ്റിസ്‌ വിയ്യാറയൽ അത്ലെറ്റികൊ ബിൽബവൊ അത്ലെറ്റിക്കോ മാഡ്രിഡ് എസ്പാന്യോൾ മലാഗ സെവിയ്യ വലെൻസിയ മയ്യോർകാ ദെപൊർറ്റിവൊ ല കെരൂന ഇംഗ്ലണ്ട് മാഞ്ചസ്റ്റർ യുണൈറ്റഡ്‌ ആർസനൽ ലിവർപൂൾ ചെൽസി ന്യൂകാസിൽ യുണൈറ്റഡ്‌ മാഞ്ചസ്റ്റർ സിറ്റി ആസ്റ്റൺ വില്ല ടോട്ടനം ബെർമിങ്ഹാം സിറ്റി സണ്ടർലന്റ് എവർട്ടൺ ഇറ്റലി എ.സി.മിലാൻ ഇന്റർ മിലാൻ യുവന്റസ് എ.എസ്.റോമ നാപ്പോളി ഫിയൊറെന്റീന ലാസിയോ ജർമ്മനി ബയേൺ മ്യൂണിക്ക് ബൊറൂസ്സിയ ഡോർട്ട്മുണ്ട് ബയെർ ലെവർക്യൂസൻ വൂൾഫ്സ്ബർഗ് RB Leipzig ബ്രസീൽ സാന്റോസ്  എഫ്സി അത് ലറ്റിക്കോ മിനീറോ ഫ്ളാമെൻഗോ കൊരിന്ത്യൻസ് അർജന്റീന ബൊക്ക ജൂനിയേഴ്സ്‌ പോർച്ചുഗൽ എഫ്‌.
സി.പോർട്ടോ സ്പോർട്ടിംഗ്‌ ലിസ്ബൺ നെതർലാന്റ്സ് പി.എസ്‌.
വി.ഐന്തോവൻ അയാക്സ് ആംസ്റ്റ്ർദം
ഫുജി പർവ്വതം ഇംഗ്ലീഷ് വിലാസം https://ml.wikipedia.org/wiki/Mount_Fuji
ജപ്പാനിലെ ഏറ്റവും ഉയരം കൂടിയ പർവ്വതമാണ് ഫുജി പർവ്വതം .
3776.24 മീറ്റർ ഉയരമുണ്ട്.
ഹോൻഷൂ ദ്വീപിലാണ് സ്ഥിതിചെയ്യുന്നത്.
പുറത്തേക്കുള്ള കണ്ണികൾ Nippon Archives - The history of Mount Fuji Archived 2010-12-31 at the Wayback Machine .
JAPANiCAN.com - Mt. Fuji Climbing Tour Archived 2012-07-05 at the Wayback Machine .
japan-guide.com - Mount Fuji Shizuoka prefecture Fujisan view system Live Webcams of Mount Fuji വിക്കിവൊയേജിൽ നിന്നുള്ള ഫുജി പർവ്വതം യാത്രാ സഹായി PDMZ.com's year-round pictures of Mt. Fuji Archived 2006-06-14 at the Wayback Machine .
Kawaguchi Lake Immersive Virtual Tour The latest Mt. Fuji Pictures of routes up Mount Fuji Archived 2012-03-16 at the Wayback Machine .
Mount Fuji climbing sightseeing guide Climbing Mt. Fuji - Frequently Asked Questions (FAQ) അവലംബം Wikimedia Commons has media related to Mt. Fuji .
ഫുജിഫിലിം ഇംഗ്ലീഷ് വിലാസം https://ml.wikipedia.org/wiki/Fujifilm
ഫുജിഫിലിം Fujifilm (富士フイルム株式会社) ഫോട്ടോഗ്രഫി ഫിലിം, കാമറ എന്നിവ പുറത്തിറക്കുന്ന ജപ്പാനിലെ പ്രമുഖ  കമ്പനി.
ആസ്ഥാനം ടോക്കിയോ.
ഉൽപ്പന്നങ്ങൾ ഒരു ഫുജിഫിലിം ബ്ലിമ്പ് .
ഒരു 100 അടി tin of 16 mm ഫുജിഫിലിം.
ഫുജിഫിലിം ഫൈൻപിക്സ് F30 കാമറ.
ഫുജിഫിലിം ഫൈൻപിക്സ് S5000 പുറംകണ്ണികൾ Fujifilm എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Fujifilm Global Fujifilm's production facilities in Tilburg, NL Archived 2006-02-14 at the Wayback Machine .